חבל נחלתו כא הסכמות
ברכת ראש ישיבת מרכז הרב

הרב הגאון אברהם אלקנה שפירא זצ"ל
(הברכה הזאת ניתנה לספרי הששי)

הרב אברהם שפירא
[הרב הראשי לישראל]

ראש ישיבת מרכז הרב

בס"ד

ב' שבט תשס"ז

מכתב ברכה

מרבה ישיבה מרבה חכמה, ודברי תורה פרים ורבים. כבוד ידידי הרה"ג רבי יעקב אפשטיין שליט"א, מבוגרי ישיבתנו הק' "מרכז הרב", וכיום מגולי גוש קטיף, הראני גליונות מהחלק הששי של ספריו הנקובים בשם "חבל נחלתו", והם חיבורים העוסקים בשאלות ותשובות בד' חלקי השולחן ערוך, בשאלות המצויות בזמננו. וכבר איתמחי גברא במאמריו ובספריו הקודמים, שמקיף הנושאים הנדונים בהרחבה ומברר השיטות השונות בטוב טעם. והנה הרב המחבר ידוע לי שלן בעומקה של הלכה כבר שנים רבות, ודן באריכות בסוגיות רבות, דבר דבור על אופניו בשפה ברורה ונעימה, וביראה הקודמת לחכמה. 

ואם כי לא עברתי בעיון על דבריו ומסקנותיו להלכה, מ"מ ראוי לברכו שיזכה לברך על המוגמר ולהוציא לאור עולם את חיבורו החשוב, להגדיל תורה ולהאדירה. ובעז"ה יזכה להוסיף כהנה וכהנה בבירורי הלכות וסוגיות כיד ד' הטובה עליו, וגליונות אלו שנכתבו בחבל נחלתנו שבחבל עזה – קודם הגירוש שאירע בעוה"ר, וחלקם נכתב בימי אף וחימה, בזמן גזירת הגירוש – יוסיפו כוח ואומץ לחיזוקה של ארץ ישראל. ויקויים בו בהרב המחבר "הרוצה להחכים ידרים" במקום המיועד לקימום מכון התורה והארץ. ויזכה להגדיל תורה ולהאדירה בכפליים לתושיה.

הכו"ח לכבוד התורה   

הרב אברהם שפירא 

ברכת הרב הגאון יעקב אריאל

רב העיר רמת-גן (לשעבר)

לכבוד

הרב יעקב אפשטין שליט"א

שלו' רב לאוהבי תורתך

יישר כוחך על הכרך החדש של חבל נחלתו

כמעשהו בקודמים גם הכרך החדש מלא בבירורי הלכה יסודיים בנושאים מעשיים מכל תחומי החיים. אשריך שאתה יושב על התורה ועל העבודה ומוציא כל שנה כרך נוסף המראה לנו עד כמה תורתנו הק' היא עץ חיים, פרה ורבה גדל וצומח ומוציא פרי הארץ לגאון ולתפארת. כן תזכה להמשיך ולהצמיח פירות רבים ומשובחים.

וברשותך כמה הערות.*

ושוב אני מאחל לך שיפוצו מעיינותיך חוצה להגדיל תורה ולהאדיר

בברכת התורה והארץ

יעקב אריאל, ר"ג

 ההערות וההוספות פוזרו בבמקומן.

ברכת הרב הגאון דוב ליאור

רב העיר קרית ארבע – חברון (לשעבר)
(הברכה ניתנה לכרך טז)

הרב דוב ליאור

רב העיר

קרית ארבע – חברון ת"ו

ר"ח שבט תשע"ה

כתב הסכמה

הובא לפני החיבור חבל נחלתו להרב יעקב אפשטיין ועברתי על חלק ממנו, ראיתי שהרב המחבר ממשיך להפיץ מעיינותיו חוצה גם בחיבור הזה.

ראיתי את גודל ידו לברור נושאים הלכתיים ואקטואליים לאור תורת ישראל בבירור מקיף ומעמיק לאסוקי שמעתתא אליבא דהלכתא, וישר כחו של הרב מחבר שמזכה את הרבים ומאיר עיני חכמים בבירור נושאים חשובים לאור תורתנו הקדושה.

ישר כחו של הרב המחבר והשם יזכהו בבריאות גופא ונהורא מעליא, שיפוצו מעיינותיו חוצה לזכות את עיני המעיינים בהם וחפץ השם בידו יצלח.

החותם לכבוד התורה ולומדיה

הרב דוב ליאור

ברכת הרב הגאון הרב אביגדר נבנצל

רב העיר העתיקה – ירושלים

בס"ד ה' פ' לכבוד ולתפארת תשע"ט ירושלם עיה"ק תובב"א

לכבוד הגאון ר' יעקב אפשטיין שליט"א!

נהיית א"ך שמח בהוצאת ספרכם האחד ועשרים לאור,

ובו דברים מאירי עינים ומשמחי לב.

יזכה להמשיך להגדיל תורה ולהאדירה, בבריאות ובנחת

ולזכות את ישראל ללכת בדרך התורה והיראה

עד מלאה הארץ דעה בב"א.

כעתירת צעיר הלוים

תלמידו מפי כתבו

אביגדר נבנצל
הסכמות